Sabina Grzimek
Sabina Grzimek (12 a viz Du 1942 e Roma) a zo ur gizellerez alaman.

Familh 

Bugel henañ ar c'hizeller Waldemar Grzimek hag al livourez ha priourez Christa von Carnap eo Sabina Grzimek. Jana Grzimek, he hanter-c'hoar, a zo arzourez ivez.
Sabina Grzimek a voe dimezet gant ar mirdiour Peter Schwarzbach eus 1973 betek 1979. Ur mab (Anton) hag ur verc'h (Anna) he deus.

Buhez 
Etre 1961 ha 1962 ec'h heulias kentelioù pleustrek e Porzellan Manufaktur Meißen ha goude-se e studias ar c'hizellañ betek 1967 e Kunsthochschule Berlin-Weißensee. Goude-se e labouras evel kizellerez, livourez ha dizagnourez grafek e Prenzlauer Berg. Abaoe 1972 e labour en Erkner. Abaoe 1997 e labour ivez evel kelenner e Grafik-Design-Schule en Anklam.

Oberenn 
Sabina Grzimek a sav ul lodenn vras eus hec'h oberennoù gant maean-plastr, arem, pri poazh pe pri. Hec'h oberennoù a c'haller gwelout e:
 Prenzlauer Berg : Junge aus der Marienburger Straße (1968–1970) 
 Lichtenberg, er Freiaplatz : Mutter und Kind (1976–1981)
 Berlin-Tiergarten, e-barzh Galerie Eva Poll : Stehende und liegende Gruppe (1980–1985) 
 Erkner : maen-koun dirak ar Gerhart-Hauptmann-Museum (1992) ha Weinheimer Reiterin (1996)
Un nebeud engravadurioù ha livadurioù a zo deuet diwar he dorn ivez.

Prizioù 
 Gustav-Weidanz-Preis (1972) 
 Käthe-Kollwitz-Preis (1983) 
 Preis des Kunstfördervereins Weinheim (1994) 
 Ernst-Rietschel-Kunstpreis digant kêr Pulsnitz (1996)

Liammoù diavaez 

 Lec'hienn ofisiel Sabina Grzimek
 https://portal.d-nb.de/opac.htm?query=atr%3D119123541+OR+nid%3D119123541&method=simpleSearch Sabina Grzimek war lec'hienn Deutsche Nationalbibliothek
https://web.archive.org/web/20070926222120/http://stabikat.staatsbibliothek-berlin.de:8080/DB=1/SET=5/TTL=1/CMD?ACT=SRCHA&IKT=1016&SRT=YOP&TRM=Grzimek,+Sabina sabina Grzimek war lec'hienn Staatsbibliothek zu Berlin

Levrlennadur 
 Gerhard Grzimek, Rupprecht Grzimek: Die Familie Grzimek aus Oberglogau in Oberschlesien; in: Deutsches Familienarchiv, Band 10; Neustadt (Aisch): Degener, 19581 (Reutlingen: Herder-Institut, 20004)

Kizellerien alaman
Ganedigezhioù 1942